cyanic-selkie/wikianc huggingface dataset:
रचना रिमाल
करियर
रिमालले सन् २०१९ मा गायन रियालिटी शो नेपाल आइडलको सिजनमा भाग लिएकी थिइन्।  उनी शीर्ष ८ स्थानमा थिइन् र लगातार तीन पटक सबैभन्दा बढी भोट प्राप्त गर्ने प्रतियोगी बन्ने कीर्तिमान बनाइन्। त्यसपछि उनले फोटो फिरिम्मा गाइन्, जुन शिशिर भंडारी, एक यूट्यूबर र मिडिया व्यक्तित्व द्वारा लिखित र रचना गरिएको र २०२० मा रिलीज भयो। त्यसपछि उनले उनको प्रीति, मिनरल वाटर, पानी छमकिने जस्ता अन्य गीतहरू पनि गाइन्।
२०२२ मा रिमालले क्रिकेट खेलमा सहभागी भएको आफ्नो तस्बिर पोष्ट गरिन्, र धेरै समाचार स्रोतहरूले भ्रामक शीर्षकको साथ फोटो प्रयोग गरे। यसबाट रिमाललाई नेपाल क्रिकेट सङ्घ (क्यान) ले खेल हेर्न निम्तो दिएको हल्ला सुरु भयो। उनले खेलमा सहभागी हुन टिकट किनेको र क्यानका पदाधिकारीहरूबाट मान्यता पाएपछि विशेष अतिथिका रुपमा स्वागत गरेको बताइन्। त्यहाँ एक अफवाह पनि थियो कि CAN ले उचित प्रोटोकल पालना नगरी खेल हेर्न अचानक आगमनको लागि स्पष्टीकरण मागेको थियो। रिमाल र क्यानले यसलाई आमसञ्चारमा गलत समाचार भन्दै खण्डन गरे।
चर्चित गीतहरू
रिमालले एक हजारभन्दा बढी गीत गाएकी छिन्। तलको सूचीले उनका केही लोकप्रिय गीतहरू मात्र प्रतिनिधित्व गर्दछ।
हिमाली गाउँपालिका
हिमाली गाउँपालिका  बाजुरा जिल्ला मा अवस्थित नेपालको एक गाउँपालिका हो ।   वि.सं. २०७३ सालमा सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू गर्ने निर्णय भएपछि बाजुरा जिल्लामा पर्ने साविकका बिच्छया, रुगिन र बांधु  गाउँ विकास समिति हरूलाई जोडेर हिमाली गाउँपालिका बनाइएको हो ।  हिमाली  गाउँपालिकाको कूल क्षेत्रफल ८३०.३३ वर्गकिलोमिटर रहेको छ । यस गाउँपालिकालाई ७ वटा वडा मा विभाजन गरिएको छ । यस गाउँपालिकाको कूल जनसङ्ख्या ९,२१४ रहेको छ । यस गाउँपालिकाको सिमाना पूर्वमा हुम्ला जिल्ला, पश्चिममा बझाङ जिल्ला र गौमुल गाउँपालिका, उत्तरमा हुम्ला जिल्ला तथा दक्षिणमा  बुढीनन्दा नगरपालिका र स्वामीकार्तिक गाउँपालिका सँग जोडिएको छ ।
लिन्डन बेन्स जोन्सन
लिन्डन बेन्स जोन्सन(अगस्ट २७, १९०८ – जनवरी २२, १९७३), एक अमेरिकी राजनीतिज्ञ थिए जो १९६३ देखि १९६९ सम्म संयुक्त राज्यको ३६ औँ राष्ट्रपतिको रूपमा सेवा गरेका थिए। सुरुमा १९६१ देखि १९६३ सम्म संयुक्त राज्य अमेरिका को ३७ औँ उप-रास्ट्रपति, राष्ट्रपति जोन एफ केनेडीको हत्या पछि उनी राष्ट्रपति बनेका थिए। टेक्ससको डेमोक्रेटिक पार्टी का, जोन्सन केवल चार मान्छे मध्ये एक हुन् जसले सबै चार सङ्घीय छनौट पदहरूमा सेवा गरेका थिए।
योआखिम लो
योआखिम लो (, जन्म ३ फेब्रुअरी १९६०) पूर्व फुटबल खेलाडी र जर्मनी राष्ट्रिय फुटबल टोलीका तत्कालिन प्रशिक्षक पनि हुन्। सन् २०१४ मा जर्मनीलाई ऐतिहासिक विश्वकप जिताउने लो ड्युचल्याण्ड फुटबल बन्डका विश्वासिला सावित भइरहेका छन्।
खेल जीवन
सन् १९७८ मा लो ले एससी फ्रेइबर्गबाट खेल जीवन सुरू गरे । उनी सो क्लबका सर्वाधिक गोलकर्ता पनि हुन् । सन् १९८० मा लो ले भी एफ बी स्टुटगार्ट जाने निधो गरे तर आफुलाई त्यहाँ स्थापित गर्न उनलाई धेरै गार्हो भयो । उनले लगत्तै सन् १९८१–८२ को सिजनमा क्लब परिवर्तन गरे र इन्ट्राच्ट फ्रान्कफर्ट तिर हानिए जहाँ २४ खेल खेल्दै ५ गोल गरे । अर्को सिजन उनी फ्रेइबर्ग फर्किहाले । सन् १९८२–८३ मा उनले ३४ खेल खेल्दै ८ गोल गरे भने, सन् १९८३-८४ मा त गोल मेसिन नै सावित हुँदै ३१ खेलमा १७ गोल गरे । कार्लस्रुहर एससी मा उनको आगमन यादगार बन्न सकेन जहाँ २४ खेल खेलेर उनले २ गोल गरे । लगत्तै फ्रेइबर्गका लागि आफुलाई ४ वर्षे अनुबन्धनमा पारेका लो ले आगो नै बाले र ११६ खेलमा ३८ गोल ठोके ।
स्वीजरल्याण्डमा करियर समाप्तिको घोषणा गरेका लो को अन्तिम क्लब एफसी स्काफहाउसेन(१९८९–१९९२) र एफसी विन्टरथर (१९९२–१९९४) को बसाई सामान्य रह्यो । उनी खेलाडी छँदा तत्कालीन पश्चिम जर्मनीको यू-२१ टिमका सदस्य थिए जहाँबाट उनले चार खेल खेलेका थिए ।
प्रशिक्षक जीवन लोले जर्मन प्रशिक्षक जर्गेन क्लिन्सम्यानका सहायकका रूपमा प्रशिक्षक जीवन थालेका थिए । लो को आगमनले जर्मनीले काउन्टर आक्रामणको शैली प्रयोगमा ल्याएको थियो । विश्वकपका दुई महान् खेलाडी पेले र म्याराडोना लोका प्रशंसकमा पर्छन् भने क्रिष्टियानो रोनाल्डो उनले सबैभन्दा बढी कदर गर्ने खेलाडी हुन् । २०१६ को युरोसम्म उनको जागिर सुरक्षित छ ।
१९९५ मा उनी भी एफ बी स्टुटगार्टका प्रशिक्षक रल्फ फ्रिन्जरका सहायक बने । फ्रिन्जरले स्वीस टिमको प्रशिक्षक हुने मौका पाउने बित्तिकै लोलाई अगष्ट १९९६ मा प्रशिक्षकको जिम्मेवारी दिइयो । सन् १९९७ मा स्टुटगार्टले जर्मन कप जित्दा उनी प्रशिक्षक थिए ।
फेनरबेस
जुलाई १९९८ मा स्टुटगार्ट छाडेर टर्कीको क्लब फेनरबेस पुगेका लो अक्टोबर १९९९ मा कार्लस्रुहर एससीका प्रशिक्षक बने । डिसेम्बर २००० देखि मार्च २००१ सम्म एडान्सपर क्लबमा उनी प्रशिक्षकका रूपमा फर्किए तर त्यहाँ पनि उनले आफ्नो जादु छोड्न सकेनन् ।
टिरोल इन्सब्रक
अक्टोबर २००१ मा लो टिरोल इन्सब्रकका प्रशिक्षक बने र टोलीलाई २००२ मा अष्ट्रियन च्याम्पियनसिपको उपाधि दिलाए ।
फुटबल बाहिर
जर्मनीमा उनी प्रमुख कस्मेटिक ब्रान्डको विज्ञापन अभियानमा पनि देखिने गर्छन् तर उनी मिडियाको केन्द्रविन्दुमा विरलै पर्ने गर्छन् ।
इस्टेरियोटाइप
सामाजिक मनोविज्ञानमा इस्टेरियोटाइप एक वर्गका मानिसहरुप्रति राखिने एक निस्चित धारणा हो। इस्टेरियोटाइप एक वर्गको मानिसबाट आशा गरिने व्यवहार हो। इस्टेरियोटाइपले एउटा वर्गलाई धेरै जसो अत्याधिक रुपमा एक कोणिय ढंगबाट हेर्‍छ र नयाँ जानकारीको प्रतिरोध गर्‍छ तर कहिलेकाहीँ इस्टेरियोटाइप साँचो पनि हुन सक्छ।
इस्टेरियोटाइप स्पष्ट अर्थात: इस्टेरियोटाइप मानिस सचेत भएर विश्‍वास गर्ने र निहित अर्थात: इस्टेरियोटाइपमा मानिसले विश्‍वास चाहीँ गर्ने तर त्यो विश्‍वास सामाजिक चालचलनबाट बनेको र विश्‍वास अवचेतित (अंग्रेजीमा सबकन्सियस) मात्र हुने गरि दुई श्रेणीमा बाडिन्छ।
मिस्टरबिस्ट
जिमी डोनाल्डसन (जन्म मे ७, १९९८), आफ्नो अनलाइन उपनाम मिस्टरविस्टको नामद्वारा परिचित, एक अमेरिकी युट्युवर, इन्टरनेट व्यक्तित्व, व्यवसायी, र परोपकारी हुन्। महँगो स्टन्टहरूमा केन्द्रित युट्युव भिडियोहरूको विधालाई अग्रगामी बनाउने श्रेय उहाँलाई दिइएको छ। उनि मिस्टरविस्ट वर्गरका संस्थापक र टिम ट्रिको सह-निर्माता पनि हुन। उनले अरवोर डे फाउन्डेसनको लागी चन्दा कोष सङ्कलन गरेका थिए, जसमा युएसडी २३ मिलियन भन्दा बढी रकम उठाएका थिए  र टिम सीज, महासागर संरक्षण र महासागर सफाईको लागी चन्दा सङ्कलन कार्यक्रमा उनले युएसडि ३० मिलियन सन् २०२२ जनवरी १ सम्म्मा उठाउने लक्ष्य राखेको छ।
डोनाल्डसनले सन् २०२१ को शुरु देखि १३ वर्षको उमेरमा युट्युवमा "MrBeast6000" ह्यान्डल अन्तर्गत भिडियोहरू पोस्ट गर्न थालेका हुन।
जर्मनीको एकीकरण
मध्य युरोप स्वतन्त्र राज्यहरु (प्रसा, बवेरिआ, स्याक्सोनी आदि)लाई आपसमा मिलाएर १८७१ मा एक राष्ट्र-राज्य  जर्मन साम्राज्यको निर्माण गरियो । यस ऐतिहासिक प्रक्रियाको नाम जर्मनीको एकीकरण थियो । यस अघी यो भूभाग (जर्मनी) ३९ राज्यहरूमा विभाजित थियो । यी मध्ये अष्ट्रिया साम्राज्य तथा प्रसा राजतन्त्र आफ्नो आर्थिक तथा राजनीतिक महत्त्वको लागि प्रसिद्ध थिए ।
जर्मनीका जनतामा राष्ट्रिय भावना थियो। देश भित्र अनेक गुप्त समितिहरू बनेका थिए । यि समितिहरू नवीन विचारहरूको प्रचार्-प्रसार गरिरहेका थिए । यही कारण १८३० ई. र १८४८ ई. मा फ्रान्समा भएको क्रान्तिको प्रभाव यहाँ पनि पर्‍यो र यहाँका जनताले पनि विद्रोह गरे । यद्यपि यो क्रान्ति असफल भए तथापि यसबाट देशको जनतामा राजनीतिक चेतनाको आविर्भाव भयो ।
१८६० ई. मा जब इटलीको एकीकरण हुँदै गयो तब जर्मन जनतामा पनि आशाको सञ्चार भयो र उनीहरू पनि एकीकरणको दिशामा गतिशील भए । इटलीको एकीकरण कार्य पिडमण्टको राजाको नेतृत्वमा भईरहेको थियो । यसै गरी जर्मन देशभक्तहरूले प्रशाको नेतृत्वमा जर्मनीको एकीकरण कार्य सम्पन्न गर्ने निश्चय गरे । यस समय प्रशाका शासक विलियम प्रथम तथा चान्सलर बिस्मार्क थिए। तर यी जर्मन देशभक्तहरूको अगाडि दुई प्रमुख चुनौती थिए -
बिस्मार्कको उदय
अटो एडवर्ड लियोपोल्ड बिस्मार्कको जन्म १८१५ ई मा ब्रेडनबर्गको एक कुलीन परिवारमा भएको थियो । बिस्मार्कको शिक्षा बर्लिनमा भएको थियो । १८४७ ई मा नै उनी प्रशाको प्रतिनिधि-सभाको सदस्य चुनिए । उनी जर्मन राज्यको संसदमा प्रशाको प्रतिनिधित्व गर्थे। उनी नवीन विचारहरूको प्रबल विरोधी थिए। १८५९ ई मा उनी रूसको लागि जर्मनीको राजदूतको रूपमा नियुक्त भए। १८६२ ई मा उनी  पेरिसको लागि राजदूत बनाइएर पठाइए । यी ओहोदाहरूमा रहेर उनी अनेक मानिसहरूको सम्पर्कमा आए। उनलाई युरोपको राजनीतिक स्थितिसँग परिचित भए । १८६२ ई मा प्रशाको शासक विलियम प्रथमले उनलाई देशको  चान्सलर (प्रधानमन्त्री) नियुक्त गरे।
प्रसाको सैनिक शक्ति वृद्धि गरेर र कूटनीतिको सहारामा उनले जर्मन राज्यहरूको  एकीकरण कार्य पुरा गरे । यस कार्यलाई पुरा गर्नको लागि उनले तीन प्रमुख युद्ध लडे। सबै युद्धहरूमा सफल भएर उनले जर्मन-राज्यहरूको एकीकरण कार्य पुरा गरे। यसले युरोपीय इतिहासको स्वरूप नै परिवर्तन भयो ।
डेनमार्कसँग युद्ध (१८६४ ई.)
सर्वप्रथम बिस्मार्कले आफ्नो शक्तिको प्रहार डेनमार्क राज्य माथी गरे। जर्मनी र डेनमार्कको बीच दुई प्रदेश विद्यमान थिए, जसको नाम श्लेसविग र हलस्टिन थियो। दुबै प्रदेश शताब्दी औँ देखि डेनमार्कको अधिकारमा थियो, तर यसको भाग थिएन। हलस्टिनका जनता जर्मन जातिका थिए, जबकि श्लेसविगमा आधा जर्मन र आधा डेनिस थिए।
१९औं शताब्दीमा अन्य देशहरूको सरह डेनमार्कमा पनि राष्ट्रियताको लहर फैलियो, जसबाट प्रभावित भएर डेनिस देशभक्तहरूले देशको एकीकरणको प्रयत्न गरे। उनीहरू उक्त दुबै राज्यलाई डेनमार्कमा सामेल गरेर उसको शक्तिलाई सुदृढ गरियोस् भन्ने चाहन्थे। फलस्वरूप १८६३ ई. मा डेनमार्कको शासक क्रिश्चियन दशम्ले उक्त प्रदेशलाई आफ्नो राज्यमा सामेल गर्ने घोषणा गरे। उनीहरूको यो कार्य १८५२ ई. मा सम्पन्न लण्डन समझौताको विपरित थियो, यसकारण जर्मन राज्यहरूले यसको विरोध गरे। उनीहरूले "यी प्रदेशलाई डेनमार्कको अधिकारबाट मुक्त गरियोस" भन्ने माग गरे। प्रशाले पनि डेनमार्कको यस नीतिको विरोध गरे। बिस्मार्कले सोचे कि डेनमार्कको विरुद्ध युद्ध गर्नको लागि यो अनुकूल अवसर हो। उनी यो प्रदेश माथि प्रशाको अधिकार स्थापित गर्नको लागि इच्छुक थिए। प्रशाको विरुद्ध कुनै विपरीत प्रतिक्रिया नहोस् भनेर बिस्मार्क यो कार्यलाई उनी एक्लै नगरेर अष्ट्रियाको सहयोगबाट पूरा गर्न चाहन्थे। आस्ट्रियाले पनि यस कार्यमा प्रशालाई सहयोग गर्नु उचित सम्झियो। यसको कारण यो थियो कि यदि प्रशा यस मामिलामा एक्लै हस्तक्षेप गर्दथ्यो भने जर्मनीमा अष्ट्रियाको प्रभाव कम हुन जान्थ्यो। यसको अतिरिक १८५२ ई.को लण्डन समझौतालाई पूर्ण रूपबाट पालन गर्न चाहन्थ्यो। यस प्रकार प्रशा र अष्ट्रिया दुईले सम्मिलित रूपबाट डेनमार्कको विरुद्ध सैनिक कार्यवाही गर्ने निश्चय गरे। फलस्वरूप १८६४ ई. मा उनीहरूले डेनमार्क माथी आक्रमण गरी दिए। डेनमार्क पराजित भयो र उसले आक्रमणकारीहरूको साथ एक सम्झौता गरे। यसको अनुसार उसले श्लेसविग र हलस्टिलको साथ-साथ लायनबुर्गको अधिकारबाट पनि वञ्चित हुनु पर्‍यो।
गेस्टिनको समझौता
यस समझौताको अनुसार श्लेसविग र हलस्टिनको प्रदेश त डेनमार्कबाट खोसियो, तर यस लूटको सामानको बाँडफाँडको सम्बन्धमा प्रशा र अष्ट्रियामा मतभेद भयो। यस प्रश्नलाई लिएर दुबैको बीच कटुता उत्पन्न भयो। अष्ट्रिया आफ्नो आन्तरिक स्थितिको कारणले युद्ध गर्ने पक्षमा थिएन जब कि प्रशा यस प्रसंगको माध्यमबाट अष्ट्रियालाई जर्मन राज्य सङ्घमा कमजोर गर्न चाहन्थ्यो। अन्तत दुबैको बीच १४ अगष्ट १८६५ ई. मा गेस्टिन नामक स्थानमा सम्झौता भयो, जो ‘गेस्टिन-समझौता’को नामबाट जानिछ। यो समझौता यस प्रकार थियो-
दियो भयो यो समझौता बिस्मार्कको कूटनीतिक विजय थियो । उनी यसलाई एक अस्थायी समझौता मान्दथे, जसको अवहेलना जहिले जोबाट पनि गर्न सकिन्थ्यो। अतः अगाडि बढेर यसको विरुद्ध प्रतिक्रिया हुनु स्वाभाविक थियो।
वास्तवमा बिस्मार्कको इच्छा अष्ट्रिया लाई युद्धमा परास्त गरेर उसलाई जर्मन सङ्घबाट बहिष्कृत गर्नु थियो। यस दिशा मा उनले तयारी गर्न आरम्भ गरेका तर यो कार्य सरल थिएन, किनकी अष्ट्रिया यूरोपको एक महत्त्वपूर्ण राज्य थियो र त्यस माथी आक्रमण गर्नाले अन्तर्राष्ट्रीय सम्बन्ध मा असर पर्न सक्दथ्यो । अतः अष्ट्रिया विरुद्ध सैनिक कार्यवाही गर्नु पूर्व बिस्मार्क अन्य राज्यहरुको इच्छा जान्न चाहन्थे। यस प्रकार युद्धको पूर्व उनले कूटनीतिक चाल द्वारा अन्य राज्यहरुको संभावित प्रतिक्रियालाई सम्झनु आवश्यक सम्झिए। ग्रेट ब्रिटेनले यस युद्ध मा हस्तक्षेप गर्ने सम्भावना थिएन, किनकी ऊ एकाकीपनको नीतिमा चलिरहेको थियो। रूस बिस्मार्कको मित्र थियो। उनले फ्रान्सलाई लोभ दिएर युद्धमा तटस्थ रहने आश्वासन प्राप्त गरे । नेपोलियन तृतीयले तटस्थ रहनु राष्ट्रिय हितमा उचित सम्झिए । उसले यो सोचे कि अष्ट्रिया र प्रशाको युद्धबाट उनीहरूको शक्ति क्षीण हुने छ र त्यस स्थितिबाट फ्रान्सलाई विकास गर्ने अवसर प्राप्त हुने छ।
१८६६ ई. मा प्रशा र इटलीको बीच सन्धि भयो, जसको अनुसार इटलीले युद्धमा प्रशालाई साथ दिने आश्वासन दियो। यसको बदलामा बिस्मार्कले युद्धमा सफल भए पश्चात इटलीलाई वेनेशिया दिने वचन दिए । यस सन्धिको सूचना पाएर अष्ट्रिया धेरै चिंतित भयो। अब अष्ट्रिया र प्रशाको सैनिक तयारी तीव्र गतिबाट चल्न थाल्यो। यस प्रकार प्रशा र अष्ट्रियाको बीच युद्धको स्थिति निर्मित भयो । अब युद्धको लागि केवल अवसर खोज्ने आवश्यकता थियो। श्लेसविग र हलस्टिन सम्बन्धी समझौतामा युद्धको कारणहरु खोजी निकाल्न कुनै कठिन कार्य थिएन। १८६६ ई. मा प्रशालाई यो अवसर प्राप्त भयो र उसले अष्ट्रियाको विरुद्ध युद्ध घोषित गरिदियो। इटली प्रशालाई साथ दिइरहेको थियो। यो युद्ध सेडोवाको मैदानमा दुबैको बीच सात हप्तासम्म चल्यो, जसमा अष्ट्रिया पराजित भयो । यस युद्धको समाप्ति प्रागको सन्धि द्वारा भयो, जसको शर्तहरु यस प्रकार थिए-
जर्मन राजसङ्घको स्थापना
यस युद्धको फलस्वरूप जर्मन-राज्यहरूबाट अष्ट्रियाको वर्चस्व समाप्त भयो । अब त्यहाँ प्रशाको प्रभाव कायम भयो। यस युद्धको पछि प्रशालाई अनेक नवीन प्रदेश प्राप्त भयो, जसको कारण अब त्यो यूरोपको शक्तिशाली राज्य मानिन थाल्यो । अब बिस्मार्क पनि यूरोपमा एक महत्त्वपूर्ण व्यक्ति बने। प्रशाको यस सफलताले परोक्ष रूपबाट फ्रान्सको भावी पराजयको सङ्केत दियो। यस प्रकार यस युद्धबाट प्रशालाई अनेक लाभ भयो।
हैनोवर, हेसकेसल, नासो र फ्रेंकफर्ट प्रशा राज्यमा शामेल गरियो। यस पछि उसले जर्मन-राज्यहरुलाई नयाँ सिराबाट आफ्नो नेतृत्वमा संगठित गर्ने प्रयास गरे। तर दक्षिण-राज्यहरुको विरोधको कारण यस्तो गर्नु सम्भव भएन। यस्तो स्थितिमा यो "चार दक्षिण जर्मन राज्यहरू (बवेरिया, बुटर्मवर्ग, बादेन र हेन्स)लाई छोडी  बाँकी जर्मन-राज्यहरुलाई सङ्गठन प्रशाको नेतृत्वमा बनाईनु पर्छ" भन्ने उचित ठानियो । बिस्मार्कले यसै गरे। यस प्रकार उसने उत्तरी जर्मन राज्यहरुको गठन गरे। यसमा २१ जर्मन राज्य सामेल थिए। यस नयाँ सङ्घको अध्यक्ष प्रशालाई बनाइयो। बिस्मार्क यस सङ्घको प्रथम चान्सलर नियुक्त भए। उनलाई त्यहा गठित भएको सङ्घीय परिषदको अध्यक्ष पनि नियुक्त गरियो। यस परिषदमा कुल ४३ सदस्य थिए, जसमा १७ सदस्य प्रशाका थिए। सङ्घको अध्यक्षको रूपमा प्रशाको राजालाई अनेक महत्त्वपूर्ण कार्यहरू जस्तो युद्ध एवं सन्धिलाई सम्पादित गर्ने अधिकार थियो। दोश्रो सभाको नाम लोकसभा थियो, जसको सदस्य वयस्क मताधिकार अनुसार जनताद्वारा चुनिन्थे।
यस प्रकार बिस्मार्क जर्मनीको एकीकरणको दिशामा अगाडि बढे । अब उनको लागि केवल अन्तिम कार्य गर्न बाँकी थियो।
जर्मनीको एकीकरणको लागि बिस्मार्कले फ्रान्ससँग अन्तिम युद्ध गरे, किनकी उसलाई पराजित नगरिकन दक्षिणको चार जर्मन राज्यहरुलाई जर्मन सङ्घमा सामेल गर्न सम्भव थिएन। उता फ्रान्स अष्ट्रियाको विरूद्ध प्रशाको विजयबाट आफुलाई अपमानित महसूस गरिरहेको थियो। उसको विचार थियो कि दुबैको बीच चल्ने युद्ध दीर्घकालीन हुनेछ तर आशाको विपरीत यो युद्ध चाडै नै समाप्त भयो, जसमा प्रशालाई सफलता मिल्यो।
फ्रान्सको सम्राट नेपोलियन तृतीय ले आफ्नो गिर्दै गरेको प्रतिष्ठालाई पुनः जीवित गर्नको लागि फ्रान्सको सीमालाई राइन नदी सम्म विस्तृत गर्ने विचार गरे, तर उनी यस कार्यमा सफल हुन सकेनन्। बिस्मार्कले आफ्नो कूटनीतिक चालहरु द्वारा फ्रान्सको हरेक इच्छालाई असफल गरिरहे। नेपालियनले हल्यान्डबाट लक्जेमबर्ग लिन चाहे, तर बिस्मार्कको विरोधको कारण त्यो सम्भव हुन सकेन । यसमा दुबैको बीच कटुताको भावना निर्मित भयो।
फ्रान्स विश्वास गर्दथ्यो कि प्रशाको उत्कर्षको कारण उसको स्थिति नाजुक भएको छ। उता प्रशा पनि फ्रान्सलाई आफ्नो मार्गको बाधक मान्दथ्यो। फलस्वरूप दुबै देशका अखबार एक अर्काको विरुद्ध विष बमन गर्न लागे। यस्तो स्थितिमा दुबैको बीच युद्ध आवश्यक प्रतीत हुन थाल्यो ।
स्पेनको राजगद्दीको विषय
यस बीच स्पेनमा उत्तराधिकारको सम्बन्धि विवाद उत्पन्न भयो, जसबाट त्यहाँ गृहयुद्ध प्रारम्भ हुन गयो । १८६३ ई. मा स्पेनको जनताले विद्रोह गरेर रानी ईसाबेला द्वितीयलाई देशबाट निकाली दिए र उनको स्थान पर प्रशाको सम्राटको नातेदार लियोपोर्ल्डलाई त्यहाँको नयाँ शासक बनाउने विचार गरे। नेपोलियन यसको तयार थिएनन, किनकी यस्तो हुँदा स्पेन माथी पनि प्रशाको प्रभाव स्थापित हुन जाग्छ। फ्रान्सको विरोधलाई विचार गर्दै लियोपोल्डले आफ्नो दाबेदारी त्यागे। तर नेपोलियन यसबाट पनि सन्तुष्ट भएनन्। उसले यो आश्वासन चाह्यो कि भविष्यमा पनि प्रशाको कुनै राजकुमार स्पेनको शासक हुने छैन । यो नेपोलियनको मनमानी र प्रशाको अपमान थियो। अतः यस घटनाको कारण १५ जुलाई १८७० ई. मा फ्रान्सले प्रशाको विरूद्ध युद्धको घोषणा गरिदियो।
यो युद्ध सीडान मैदानमा भयो, जसमा नेपोलियन तृतीय पराजित भए। जर्मन सेनाहरु फ्रान्सको भित्र सम्म घुसे। २० जनवरी १८७१ ई. मा पेरिसको पतनको पश्चात युद्ध समाप्त भयो। अन्तत दुबैको बीच एक सन्धि भयो, जुन इतिहासमा ‘फेंकफर्टको सन्धि’को नामबाट विख्यात भयो। यसको शर्तहरु यस प्रकार थिए -
यो सन्धि फ्रान्सको लागि अत्यन्त नै अपमानजनक सिद्ध भयो र यसको परिणाम दूरगामी सिद्ध भयो। यस सन्धिले दुबैको बीच दुश्मनीको भावना गहिरो भयो।
जर्मन-साम्राज्यको गठन
सीडानको युद्ध पश्चात दक्षिण जर्मनीको चार राज्यहरु - बवेरिया, बादेन, बुटर्मवर्ग र हेंसलाई जर्मन सङ्घमा समाबेश गरेर त्यसलाई जर्मनी (जर्मन साम्राज्य) एक नयाँ नाम दिइयो। प्रशाको राजालाई जर्मनीको पनि सम्राट घोषित गरियो। यस प्रकार जर्मनीको एकीकरण पूर्ण भयो। १८ जनवरी १८७१ ई. मा विलियम प्रथमको राज्याभिषेक जर्मनीको सम्राटको रूपमा भयो। यस असम्भव जस्तो लाग्ने कार्यलाई पुरा गर्ने श्रेय बिस्मार्कलाई जान्छ।
खागो मौरी
खागो मौरी वा सिङ्गुस, दक्षिण र दक्षिणपूर्व एसियाको एक मौरी हो, मुख्यतया नेपालको तराई जस्ता जङ्गली क्षेत्रमा पाइन्छ। तिनीहरू सामान्यतया लगभग 17 - 20 mm लामो हुन्छन्। यी सामाजिक माहुरीहरू तिनीहरूको आक्रामक रक्षा रणनीतिहरू र विचलित हुँदा खराब व्यवहारको लागि परिचित छन्।
विवरण
खागो मौरी गुँड डिजाइनको सन्दर्भमा यसको जीनसमा अन्य मौरीहरू भन्दा फरक छ। प्रत्येक उपनिवेशमा माथिबाट निलम्बित कामदारहरूको मोमले बनेको एकल ठाडो कङ्‌घी हुन्छ, र कङ्‌घीलाई धेरै तहहरूमा माहुरीहरूको बाक्लो द्रव्यमानले ढाकिएको हुन्छ। गुँडहरू आकारमा भिन्न हुन्छन्, १ मिटरसम्म पुग्छन्।
वितरण
खागो मौरी भारतीय उपमहाद्वीपदेखि दक्षिणपूर्वी एसियामा पाइन्छ। खागो मौरीको सबैभन्दा ठूलो जनसङ्ख्या चीन, मलेसिया, इन्डोनेसिया, भारत, पाकिस्तान र श्रीलंकामा पाइन्छ। खागो मौरीको सबैभन्दा ठूलो जनसङ्ख्या भएको फिलिपिन्समा, वन फँडानी र माहुरीप्रति मानिसहरूको "मानसिकता" को कारणले गर्दा अहिले जनसङ्ख्या तुलनात्मक रूपमा दुर्लभ भएको छ।
चोकिंग
चोकिङ प्राथमिक उपचार (तल पढ्नुहोस्) द्वारा हल गरिन्छ र, यदि यो जारी रह्यो भने, आपतकालीन चिकित्सा सेवाहरूमा कल गरेर।
निल्ने क्रममा चोकिंग विरुद्ध प्राथमिक उपचार
यसबाहेक, बजारमा केहि "एन्टि-चोकिंग" उपकरणहरू छन् (LifeVac र Dechoker)।
सामान्य पीडितहरूको लागि प्राथमिक उपचार
पहिलो भाग खोकी छ।
यदि पीडितले खोक्न सक्दैन भने, हातले दुई प्रविधिहरू प्रयोग गर्नुहोस् (तलको दुवै चित्रहरू हेर्नुहोस्)।
राम्रो नतिजाको लागि, तिनीहरूलाई पालोमा संयोजन गर्नुहोस्: प्रत्येक प्रविधिलाई लगभग 5 पटक गर्नुहोस्, र अर्को प्रविधिमा परिवर्तन गर्नुहोस्, र लगातार यी घुमाउरो दोहोर्याउनुहोस्।
गर्भवती वा धेरै मोटो व्यक्तिहरूको लागि प्राथमिक उपचार
पहिलो भाग खोकी पनि हो।
राम्रो नतिजाको लागि, तिनीहरूलाई पालोमा संयोजन गर्नुहोस्: प्रत्येक प्रविधिलाई लगभग 5 पटक गर्नुहोस्, र अर्को प्रविधिमा परिवर्तन गर्नुहोस्, र लगातार यी घुमाउरो दोहोर्याउनुहोस्।
यदि चोकिङ जारी छ भने, आपतकालीन चिकित्सा सेवाहरू कल गर्नुहोस्।
पीडितले केहि समय पछि चेतना गुमाउन सक्छ (तल पढ्नुहोस्), र त्यसका लागि "एन्टी-चोकिंग कार्डियोपल्मोनरी रिसुसिटेशन" चाहिन्छ।
शिशुहरूको लागि प्राथमिक उपचार (१ वर्ष मुनिका)
यदि चोकिङ जारी छ भने, आपतकालीन चिकित्सा सेवाहरू कल गर्नुहोस्।
जब पीडित बेहोस हुन्छ
यो आवश्यक छ "एन्टी-चोकिंग कार्डियोपल्मोनरी रिसुसिटेशन" (सामान्य, शिशुहरूको लागि होइन)
वा शिशुहरूको लागि "शिशुहरूको लागि एन्टी-चोकिंग कार्डियोपल्मोनरी रिसुसिटेशन" (१ वर्ष मुनिका)। (तल पढ्नुहोस्)।
एन्टी-चोकिंग कार्डियोपल्मोनरी रिसुसिटेशन, सामान्य
यसलाई आपतकालीन चिकित्सा सेवाहरूमा कल गर्न आवश्यक छ। पीडितलाई तेर्सो स्थितिमा राख्नुहोस्, र अनुहार माथि राखेर।
पीडितलाई "एन्टी-चोकिंग कार्डियोपल्मोनरी रिसुसिटेशन" गर्नुहोस्, निरन्तर:
दोहोर्याउनुहोस्, लगातार, यी सबै चरणहरू, पहिलो एक (30 कम्प्रेसनहरू) बाट सुरु गर्दै।
एन्टी-चोकिंग कार्डियोपल्मोनरी रिसुसिटेशन, शिशुहरूका लागि (१ वर्ष मुनिका)
यसलाई आपतकालीन चिकित्सा सेवाहरूमा कल गर्न आवश्यक छ।
शिशुलाई तेर्सो स्थितिमा राख्नुहोस्, र अनुहार माथि राखेर। शिशुको टाउको सधैं अगाडि हेरेको हुनुपर्छ।
शिशुलाई "शिशुहरूको लागि एन्टी-चोकिंग कार्डियोपल्मोनरी रिसुसिटेशन" गर्नुहोस्, लगातार:
दोहोर्याउनुहोस्, लगातार, यी सबै चरणहरू, पहिलो एक (30 कम्प्रेसनहरू) बाट सुरु गर्दै।
आँधीबेहरी
आँधीबेहरी (Aandhibehari) विलियम शेक्सपियरद्वारा अङ्ग्रेजी भाषामा लिखित नाटक द टेम्पेस्टको सुमन पोखरेलद्वारा गरिएको नेपाली अनुवादको पुस्तक हो । यो पुस्तक नेपाल प्रज्ञा प्रतिष्ठानले वि.सं. २०७५ सालमा प्रकाशित गरेको हो ।
अनुवादक पोखरेलका अनुसार यस नाटकलाई चार शताब्दीअघिको बेलायतबाट अहिलेको नेपालमा ल्याउने क्रममा भूगोल र समयसँगसँगै कतिपय कुरालाई आवश्यकताअनुसार फेरेर ल्याइएको छ । उनले आफू शब्द, ध्वनी र नाटकसँग नजिक भएर हिँडिरहेको एउटा नेपाली नागरिक हुनुको नाताले विश्वमा सबैभन्दा बढी र सबैभन्दा धेरै भाषामा अनुवाद भएका लेखक शेक्सपीयरको यो नाटक नेपाली भाषामा अनुवाद गरेको बताएका छन् ।
यस पुस्तकको प्रकाशकीयमा नेपाल प्रज्ञा प्रतिष्ठानका उपकुलपति विष्णुविभु घिमिरेले अनुवादकको अङ्ग्रेजी भाषा र नेपाली भाषामा समान विद्वता रहेकाले प्रस्तुत अनूदित कृति स्तरीय बनेको र यो ग्रन्थ नेपाली नाट्य-साहित्यका लागि विशेष पठनीय रहेको बताएका छन् । नेपाल प्रज्ञा प्रतिष्ठान, अनुवाद विभागका प्रमुख उषा ठाकुरका अनुसार यस अनूदित कृतिको अनुवाद कार्य अत्यन्त विश्वसनीय रहेको छ । उनले सहजता, सरलता, स्वभाविकताले परिपूर्ण यस अनुवादमा भावको मौलिकता अक्षुण्ण, भाषा भावानुकुल, वर्ण विन्यास र शब्द प्रयोग सराहनीय साथै स्थिर र स्थापित शैलीको प्रयोग प्रशंसनीय रहेको उल्लेख गरेकी छन् । साथै शेक्सपियरको एक कालजयी कृति र त्यसको सन्देशलाई नेपाली भाषामा अनुवाद गरेर सुमन पोखरेलले उल्लेखनीय कार्य गरेका बताएकी छन् । उनका अनुसार अत्यन्त मेहनत र इमान्दारीले गरेको यो अनुवाद कार्यको प्राज्ञिक महत्त्व हुनेछ र नेपाली नाटक साहित्यको श्रीवृद्धिमा यस अनुदित कृतिको योगदान उल्लेख्य हुनेछ ।
"नाटक अनुवादको चुनौतीहरूलाई आत्मसात् गर्दै “यस नाटकलाई चार शताब्दीअघिको बेलायतबाट अहिलेको नेपालमा ल्याउने क्रममा भूगोल र समय सँगसँगै कतिपय कुरालाई आफूले ठानेको आवश्यकताअनुसार फेरेर ल्याएको छु (पे.१०)।” भन्ने पोखरेल यस नाटकलाई अङ्ग्रेजी भाषाबाट नेपालीमा अनुवाद गरेर नेपाली बोलचालकै लवजमा अर्थात् नेपाली संस्कारकै शैलीमा प्रस्तुत गर्न सफल भएका छन्। यसरी अनुवाद गरिनुले यो नाटक मौलिक नेपाली नाटक हो कि भन्ने भान हुन सक्छ। त्यस समयको नाटक अहिले यस रूपमा आउन सक्नु खुशीको कुरो हो। यस नाटकको अनुवादमा कवि एवम् नाटककार सुमन पोखरेल अनुवादक मात्र नभएर कुशल शब्दशिल्पी र सिर्जनानुवादकका रूपमा देखा परेका छन्। पोखरेलका यही क्षमताका कारणले गर्दा नै यो नाटक पढ्दा पुस्तकमै मञ्चित भएझैँ लाग्दछ। नाटकका पात्रहरूको चरित्रअनुसार संवादमा शब्दहरूको छनोट र रखाइ प्रक्रिया कलात्मक ढङ्गले भएको भेटिन्छ। सहजता र आवश्यकताअनुसार ‘बतासे बजिया (पृष्ठ–१४)’, ‘यता मुन्टी (पृष्ठ–२४), खटिरे छाउरो (पृष्ठ–२३), भुस्याहा कुकुर (पृष्ठ–१४), झ्वाम्म, सन्काहा, लठारो आदिजस्ता झर्रो नेपाली भाषाका पद र पदावलीहरू, काँसघारी, घोरमुखा, विश्वासघाती आदि जस्ता समस्त शब्दहरू, आँधी नचर्काउनुस् (पृष्ठ–१३), कुहिएको घाँटीले धेर नभुक (पृष्ठ–१४), मेरो पाइतालाले अब मलाई सिकाउने भो? (पृष्ठ–३०), खुत्रुकै पार्ने (पृष्ठ–३७), सिस्नुको बीऊ छर्ने थिए (पृष्ठ–३६), हिलोको अत्तर छर्किएर (पृष्ठ–३३), फतरफतर नगरिकन बाटो देखा (पृष्ठ–४८) आदि जस्ता टुक्काहरूको प्रयोग गरिएका छन्। संवादहरू पढ्दा यिनै टुक्का तथा शब्दहरू नै उक्त ठाउँमा सबैभन्दा उपयुक्त हो, जस्तो लाग्दछ।" समीक्षक दिपक शम्चुले यस अनुवादबारेमा आफ्नो विचार व्यक्त गरेका छन् ।
अहिल्या
अहिल्या अथवा अहल्या गौतम ऋषिकी पत्नी थिइन् । उनी चतुर्मुखी ब्रह्माजीकी मानस पुत्री थिइन् । ब्रह्माजीले संसारकै सबैभन्दा सुन्दर नारीको रूपमा अहिल्यालाई रचना गरेका थिए । अहिल्या यती सून्दर थिइन् की जसको रुपजालमा फँसेर स्वर्गका राजा देवराज इन्द्रले हजार योनीज हुनु परेको थियो । हिन्दू धर्मका सबै धार्मीक ग्रन्थहरू जस्तै :- वेद, पुराण, रामायण, महाभारत आदी प्रमुख ग्रन्थहरूमा अहिल्याको बारेमा चर्चा गरिएको छ ।
अहिल्या शब्दको अर्थ
अहिल्याका बारेमा पौराणिक ग्रन्थहरूमा निकै बहस भएको पाइन्छ । अहिल्याको जिवनका धेरै पाटाहरूमा पौराणिक कालदेखि हालसम्म विभिन्न विद्वान अध्ययता तथा ऋषिमुनीहरूका बीचमा निरन्तर बहस छलफल हुँदै आएको देखिन्छ । वास्तवमा अहिल्या नामकै विषयमा पनि प्रसस्त बहस भएको छ । अहिल्या शब्द संस्कृत शब्द हो । तर, संस्कृत भाषा स्वयं र संस्कृतबाट विकास भएका अन्य हालका भाषाहरूमा यो शब्द अन्य प्रयोजनकालागि कहिं कतै प्रयोग भएको पाईदैन । यस अहिल्या शब्दको वास्तविक अर्थ के थियो ? ब्रह्माजीले आफ्नी छोरीको नाम अहिल्या किन राखे ? भन्ने विषयमा पनि अलग अलग व्याख्या भएको पाईन्छ । वास्तवमा संस्कृत भाषाका डिक्सनरीहरूमा पनि अहिल्या शब्दको अर्थ पाईदैन । यो संस्कृत भाषामा सबैभन्दा कम प्रयोग भएको शब्द हो । यस शब्दका बारेमा पौराणिक कालदेखि पछिसम्म धेरै विवाद नै थियो । किनकी चतुर्मुखी ब्रह्माजीले सुन्दरी अहिल्याको रचना गरेपछि देवराज इन्द्रले स्वयं ब्रह्माजी कहाँ गई अहिल्या शब्दको अर्थ के हो र किन यही शब्द चयन गर्नु भयो भनी ब्रह्माजीसँग जिज्ञासा राखेका थिए । ब्रह्माजीले भनेका छन् अहिल्या शब्दको अर्थ "सृष्ठिकी सबैभन्दा सुन्दर नारी" भन्ने हो भनेका छन् । यो कुरा रामायणको उत्तरकाण्डमा उल्लेख अहिल्याको अर्थ बारे ब्रह्माजी र इन्द्र बीचको सवाल जवाफलाई भारतीय इन्साइक्लोपीडियाले यसरी उद्धृत गरेको छ । वास्तवमा अहिल्याको अर्थ ब्रह्माजी जसले यो शब्दबाट आफ्नो छोरीको नाम राखेका थिए उनले भन्दा राम्रो परिभाषा र अर्थ अरु कसैले पनि दिन सक्दैन । ब्रह्माजीले अहिल्याको अर्थ जे बताएका छन् त्यो भन्दा आधिकारीक अरू केही हुन सक्दैन । तर, वैद्धिककाल पछिको पौराणिक कालदेखि हालसम्म आइपुग्दा अन्य धेरै ऋषिमुनीहरू तथा विद्वान अध्ययताहरूले अहिल्या शब्दको अर्थ अरू नै बताएका छन् । यस बिषयमा अध्यात्मिक वैद्धिक क्षेत्रमा तमाम बहस भएको देखिन्छ । अहिलेका लेखकहरूले यो अहिल्या शब्दलाई सुन्दरी अहिल्याको सुन्दरता भन्दापनि कामुकतासँग जोडेर व्याख्या गर्न खोजेका छन् । उनीहरूले यस्तो भनेका छन् - "अहिल्या शब्दको अर्थ कामुक कुमारी या कामुक महिला हो" । तर, नोबेल पुरस्कार विजेता भारतीय साहित्यकार रविन्द्रनाथ टेगोरले अहिल्या शब्दको अर्थ बाँझो अथव वन्जर हो र वन्जर अहिल्यालाई भगवान रामले छोएर उर्वर बनाए भनेका छन् । त्यस्तै अहिल्या शब्दको बहस अहिले हिन्दु दर्शनशास्त्र पढ्ने र पढाउने विद्यार्थी तथा अध्यापकहरूबीच पनि निकै चलेको देखिन्छ । जस अनुसार दिल्ली विश्वविद्यालयका प्रोफेसर भारती झावेरीले पनि रविन्द्रनाथ टैगोरलाई समर्थन गर्दै भनेका छन् - तर अहिल्यालाई सृष्टीकै सुन्दर नारीका रूपमा रचना गर्ने चतुर्मुखी ब्रह्मा स्वयंले अहिल्याको अर्थ "अति सुन्दर र कुनै पनि खोट नभएको भन्ने हो" भनि देवराज इन्द्रसँग भनेका छन् । यो कुरा रामायणको उत्तर काण्डमा उल्लेख छ । त्यस कारण अहिल्या शब्दको अर्थका बारेमा वैद्धिक, पौराणिक, प्राचिन हुँदै अहिलेका समयसम्म पनि निरन्तर बहस चल्दै आएको छ । वास्तवमा अहिलेसम्म गरिएको सन्दर्भ सामग्रीको अध्यायन अनुसार र अहिल्याको सुन्दरताको बिषयलाई आधार मान्ने हो भने अहिल्याको अर्थ ब्रह्माजीले भने अनुसार नै हो । हामीहरूले त्यही भनाइलाई विश्वास गर्नु पर्ने हुन्छ । किनकी ब्रह्माजीले सुन्दरी उर्वसीको सुन्दरताको घमण्ड चुर गर्न उनी भन्दा पनि महासुन्दरीको रूपमा मन्त्रद्वारा पुत्री अहिल्याको रचना गरेका थिए । यसबाट पनि प्रष्ट हुन्छ की अहिल्या शब्दको अर्थ अति सुन्दर भन्ने नै हुन्छ ।
अहिल्याको विवाह
मेरा तीनै उद्देश्य पूरा भए र म सन्तुष्ट छु । " ब्रह्माजीको यो भनाइ सुनेर देवराज ईन्द्र छक्क परे । अनि उनले त्यही समारोहमा केही ऋषिहरूसँग भने- "म अहल्याको हात पाउन असफल भए पनि यिनसँग योनक्रिडा चाहीं कुनै पनि हालतमा गरीछाड्नेछु ।" यो प्रतिज्ञा गरेर देवराज ईन्द्र समारोहबाट बाहिरिए । यसरी सृष्टिकै सुन्दरी नारी अहिल्याको विवाह वृद्ध महर्षि गौतमसँग भयो ।
अहिल्या एक पति भक्त स्त्रि थिईन्। ईन्द्रको छलले गर्दा उनलेे ढुु्ङ्ग्गा्गा बन्नने श्राप पाएकी थिईन्।
इन्द्र र अहिल्यालाई गौतमको सजाय
ईन्द्र र अहिल्याबीचको सम्बन्धलाई विद्वान ऋषिमुनीहरू तथा अहिलेका अध्यता खोजकर्ता विश्लेषकहरूले जे जसरी व्याख्य गरेपनि सबैले स्विकारेको विषय चाहीं ईन्द्र र गौतम ऋषिकी पत्नी अहिल्याबीच अस्विकृत सम्बन्ध थियो भन्ने नै हो । उनीहरूबीचको सम्बन्धलाई महर्षि गौतमले आफ्नै आश्रममा यौनक्रिडाको अवस्थामा नै देखेका थिए । जब गौतम ऋषिले अहिल्या र ईन्द्रलाई नाजायज सम्बन्धको अवस्थामा नै समाते त्यही बेला महर्षि गौतम अत्यन्त क्रुद्ध हुँदै दुवैलाई श्राप दिए ।
अहिल्यालाई ढुङ्गामा परिणत
गौतम ऋषिले पत्नी अहिल्यालाई परपुरुष गमन गरेको भन्दै श्राप दिए । "पञ्चकन्या" नामक ग्रन्थका लेखक भारतीय विद्वान प्रदिप भट्टाचार्यले यस विषयमा लेखेका छन् । उनका अनुसार सामाजिक अपमानबाट बच्न गौतमले आफ्नी पत्नीलाई श्राप दिनु परेको थियो । त्यस्तै ब्रह्मवैवर्त पुराणले पनि अहिल्यालाई श्राप दिएर कुरुप ढुङ्गामा परिणत गरेको कथा उल्लेख गरेको छ । महर्षि गौतमले सुन्दरता र जवानीको घमण्ड गर्ने र परपुरुष गमन गर्ने आफ्नी पत्नी अहिल्यालाई साठी हजार वर्षसम्मकालागि ढुङ्गा बनोस् भनि श्राप दिएका थिए । यद्यपी पछि अरुको अनुरोधमा गौतमले श्राप फिर्ता लिएर उनलाई मनुष्य बनाएका थिए । ढुङ्गामा परिणत भएकी सुन्दरी अहिल्याले महर्षि गौतमसँग पटक पटक आफू निर्दोष रहेको र ईन्द्रले छल गरेर आफूसँग शारीरिक सम्बन्ध राखेको भन्दै आफूलाई माफ गर्न आग्रह गरेकी थिइन् । ढुङ्गामा परिणत भएकी सुन्दरीको अवस्था देखेर त्यस समयमा देवता तथा ऋषिहरूले महर्षि गौतमसँग उनीमाथिको श्राप फिर्ता लिन आग्रह गरे । साथै महर्षि गौतम स्वयंले पनि अहिल्याको अवस्थादेखि दया मानेर उनको श्राप फिर्ता लिने निर्णय गरे । ढुङ्गामा परिणत अहिल्यालाई पुनः मानवीय चोलामा ल्याउन उनको ढुङ्गारुपी स्वरूपलाई अयोध्या राज्यका राजकुमार भगवान रामले आफ्नो पाउले छुनु पर्ने भयो । त्यसकालागि विश्वामित्रका साथमा आएका रामलाई गौतम स्वयंले भेटी आफ्नी पत्नीको ढुङ्गारूपलाई मानव रूपमा परिणत गरिदिन आग्रह गरे । उनको आग्रहलाई स्विकार्दै भगवान राम अहिल्याको ढुङ्गारुप भएको ठाउँमा आई आफ्नो पैतलाले छोएर फेरी मानव चोलामा परिणत गरेको भनी ब्रह्मवैवर्त पुराण, ब्रह्माण्ड पुराण, पद्म पुराण, स्कन्द पुराण, रामायण, प्रदिप भट्टाचार्यको पञ्चकन्या, भेनकाता कृष्णप्पा नायकको तेलगु भाषाको राम चरित्र नामक पूस्तक तथा ग्रन्थहरूमा स्पष्टरूपमा उल्लेख छ । यि सबै ग्रन्थमा उल्लेख यस प्रसंगलाई भारतीय इन्साइक्लोपीडियाले सटिक र सश्लिषित रूपमा उल्लेख गरेको छ । त्यसपछि अहिल्याबाट महर्षि गौतमका एक छोरा जन्मेकै थिए । महर्षि गौतमका अहिल्याबाट जन्मेका छोराको नाम सतानन्द राखिएको थियो । पछि गएर सतानन्द निकै विद्वान ब्राह्मण भए । सतानन्दलाई मिथिला राज्यका राजा जनकले आफ्नो राज्यका राज पुरिहीत बनाएका थिए ।
इन्द्रलाई कारवाही
महर्षि गौतमकी पत्नी अहिल्यासँग नाजायज सम्बन्ध राख्ने देवराज ईन्द्रलाई पनि गौतमले भयानक सजाय दिएका थिए । वास्तवमा सबैभन्दा आधिकारीक धारणा अनुसार इन्द्र र अहिल्याबीचको नाजायज सम्बन्धका मुलदोषी ईन्द्र नै थिए । उनले महर्षि गौतम र अहिल्याको विवाह मण्डपमा नै भनेका थिए, एक दिन कुनै पनि हालतमा अहिल्याको चिरहरण गर्ने छु भनेर किनकी उनले अहिल्यालाई पाउन हर सम्भव कोशिस गरेका थिए । उनले अहिल्याको लागि तीन लोकको सबैभन्दा पहिले परिक्रमा गरेका थिए । तीनलोकको परिक्रमा गर्ने प्रतिस्पर्धामा प्रथम भए ता पनि ब्रह्माजीले अहिल्याको विवाह महर्षि गौतमसँग गरिदिंदा ईन्द्र अत्यन्त क्रुद्ध भएका थिए । त्यही रिस मेट्न वा आफ्नो अठोट अनुरुप यौन तृप्ती मेट्न भए पनि ईन्द्र अहिल्याको पछि लागेका थिए । उनले अनेक ट्रिक गरेर अहिल्यालाई आफ्नो चंगुलमा फसाएका थिए । यस विषयमा रामायणले सबैभन्दा राम्रो व्याख्य गरेको देखिन्छ । रामायणका अनुसार महर्षि गौतम प्रातः स्नान गर्न गंगा नदीमा गएको मौका छोपी ईन्द्र महर्षि गौतमको भेषमा आश्रमा आएर गौतमकी पत्नी अहिल्यालाई यौन सम्बन्धकालागि बाध्य पारेका थिए । अहिलेसम्म यही भनाईलाई आधिकारीक र मुख्य मानिएको छ । यस भनाईका अनुसार ईन्द्र अहिल्याबीचको नाजायज सम्बन्धका दोषी नै ईन्द्र थिए । उनले छल गरेर अहिल्याको चिरहरण गरेका थिए । अर्को तर्फ ईन्द्र देवताहरूका राजा थिए । उनी सुन्दरीहरूसँग योन क्रिडा गर्न तीनै लोकमा धाइरहन्थे । चतुर्मुखी ब्रह्माजीले सृष्टीकै सबैभन्दा सुन्दरी नारीका रूपमा अहिल्याको रचना गरेको सुन्नासाथ देवराज ईन्द्र अहिल्यासँग यौन क्रिडा गर्न लालायीत भइ सकेका थिए । आखिर उनले त्यो गरिछाडे । अर्थात ईन्द्र इस्त्रीको मामलामा निकै लोभी थिए । यो महर्षि गौतमलाई राम्ररी थाहा थियो र ईन्द्रको यो आचरण गौतमलाई मन पर्दैनथ्यो । त्यसैले आफ्नी पत्नीसँग ईन्द्रलाई यौनक्रिडा गर्दै गरेको देख्नासाथ गौतम रिसले क्रुद्ध भइ हे ईन्द्र तिमीलाई स्त्री मोह धेरै छ भने तिम्रो शरीरमा एक हजार स्त्री यौनाङ्ग हउन् भनेर श्राप दिए । गौतम ऋषिले यस्तो श्राप दिनासाथ ईन्द्रको शरीर भरी एक हजार स्त्री यौनाङ्ग उब्जिए र उनी कुरुप भए । शरीर भरी योनी नै योनी भए र उनको पुरुष यौनाङ्ग लुप्त भयो । यसरी योनी नै योनी भएको शरिर लिएर कसैको सामु जान ईन्द्रका लागि असम्भव भयो । उनी स्वर्गको आफ्नो दरबार भित्र लुकी बसे । यो देखेर तीनै लोकका ऋषि, महर्षि र देवताहरू अचम्भित भए । आफ्ना राजाको शरीरमा १००० योनीहरू भएको देखेर देवताहरू महर्षि गौतमाको आश्रममा आए र उनीसँग विन्ती गर्न थाले:- "हे महर्षि देव ! हाम्रा राजा ईन्द्रको यो हालत नगराइ दिनुहोस् । हामी बर्बाद हुन्छौं स्वर्गको व्यवस्था समाप्त हुन्छ । तपाइँ ईन्द्रलाई माफ गरिदिनुहोस् ।" साथै ईन्द्र स्वयंले पनि गौतम ऋषिका अघि पश्चाताप गर्दै आफूलाई त्यस हालतबाट मुक्त गरिदिन आग्रह गरे । सबैको विन्ती सुनेर तथा देवराज ईन्द्रको दयनिय हालत देखेर गौतमलाई पनि दया जागेर आयो । महाभारतमा उल्लेख भए अनुसार गौतम ऋषि सबैको अनुरोधमा ईन्द्रलाई माफ गर्न तयार भए र उनले ईन्द्रलाई दिएको श्राप फिर्ता लिए । उनले श्राप फिर्ता लिनासाथ ईन्द्रको शरीरमा भएका एक हजार योनीहरू आँखामा परिणत भए । ब्रह्म पुराणले यस विषयमा यस्तो भनेको छ :- "गौतम ऋषिले श्राप दिएपछि ईन्द्रको शरीरमा एक हजार योनी भए र अन्तमा महर्षि गौतमले माफ गर्दै भने जाउ गौतमी नदी (गोदावरी नदी) मा स्नान गरेर आउ । ईन्द्रले गौतमी नदीमा नुहाएपछि उनको शरीरका एक हजार योनीहरू आँखामा परिणत भए र उनलाई माफी भयो ।
पुत्का मौरी
पुत्का मौरी माहुरीहरूको ठूलो समूह हो (लगभग ५५० वर्णित प्रजातिहरू)। पुत्का मौरीमा स्टिङरहरू हुन्छन्, तर तिनीहरू धेरै कम हुन्छन् र रक्षाको लागि प्रयोग गर्न सकिँदैन, यद्यपि यी माहुरीहरूले अन्य रक्षात्मक व्यवहार र संयन्त्रहरू प्रदर्शन गर्छन्।
वितरण
अष्ट्रेलिया, अफ्रिका, दक्षिणपूर्वी एसिया र उष्णकटिबंधीय अमेरिका जस्ता विश्वका धेरैजसो उष्णकटिबंधीय वा उपोष्णकटिबंधीय क्षेत्रहरूमा स्टिङलेस माहुरीहरू पाइन्छ। मध्य र दक्षिण अमेरिकाका स्वदेशी इसोसोशियल माहुरीहरूमध्ये धेरैजसो स्टिङलेस माहुरीहरू हुन्, यद्यपि तिनीहरूमध्ये थोरैले मात्र मानिसले खेती गर्ने स्तरमा मह उत्पादन गर्छन्। तिनीहरू मेडागास्कर सहित अफ्रिकामा पनि धेरै विविध छन्।
डायनोसर
डायनोसर प्राचीन समयका डाइनोसरिया प्राकृतिक समूह अन्तर्गत पर्ने भीमकाय जीव वा सरीसृप समूह हुन्। यिनीहरू पहिलो पटक २४३० देखि २३३२.३ लाख वर्षअघि ट्राइऐसिक कालमा देखा परेका थिए। २०१३ लाख वर्षअघि ट्राइऐसिक-जुरासिक विलय घटनापछि यिनीहरूको प्रजाति पृथ्वीबाट लोप हुन पुग्यो। डायनोसरलाई उड्न सक्ने डायनोसर र जमिनमा बस्ने डायनोसर दुई समूहमा विभाजन गरिएको पाइन्छ।
बाह्य कडीहरू
सामान्य
तस्विरहरू
भिडियोहरू
एप्पल म्युजिक
एप्पल म्युजिक (Apple Music एप्पल इंकद्वारा विकसित गरिएको संगीत र भिडियो स्ट्रिमिङ सेवा हो। प्रयोगकर्ताहरूले चाहे अनुसार आफ्नो उपकरणमा स्ट्रिम गर्न संगीत चयन गर्छन्, वा तिनीहरू अवस्थित प्लेलिस्टहरू सुन्न सक्छन्। यस सेवाले इन्टरनेट रेडियो स्टेशनहरू एप्पल म्युजिक १, एप्पल म्युजिक हिट्स र एप्पल म्युजिक काउन्टि पनि समावेश गर्दछ, जसले २०० भन्दा बढी देशहरूमा २४ घण्टा प्रत्यक्ष प्रसारण गर्दछ। यो सेवा सन् २०१५ जुन ८ मा घोषणा गरिएको थियो र सन् २०१५ जुन ३०  मा सेवाको शुरूवात गरिएको थियो। सेवालाई मासिक सदस्यता आवश्यक हुनु अघि नयाँ सदस्यहरूले छ-महिनाको निःशुल्क परीक्षण अवधि पाउँछन्।
मूलतः केवल संगीत सेवा प्रदान गर्दै आएको एप्पल म्युजिकमा सन् २०१६ देखि भिडियो समेत समावेश गरिएको थियो। कार्यकारी जिमी आयोभिनले सेवाको उद्देश्य "सांस्कृतिक प्लेटफर्म" बन्ने रहेको बताए र एप्पलले कथित रूपमा यो सेवालाई "पप संस्कृतिको लागि एक-स्टप शप" बनाउन चाहन्छ। कम्पनीले भिडियो सामग्रीको उत्पादन र खरिदमा सक्रिय रूपमा ठूलो लगानी गरिरहेको छ, दुबै संगीत भिडियोहरू र संगीत रिलिजहरूलाई समर्थन गर्ने कन्सर्ट फुटेज, साथै वेब शृंखला र फिचर फिल्महरूको सर्तमा।
वाणगङ्गा नगरपालिका
वाणगंगा नगरपालिका नेपालको पश्चिमाञ्चल विकास क्षेत्र अन्तर्गत लुम्बिनी अञ्चलमा पर्ने कपिलवस्तु जिल्लामा अवस्थित एक नगरपालिका हो । सिद्धार्थ क्याम्पस रहेको ठाँउलाई नगरपालिकाको केन्द्र बनाइएको छ । यो नगरपालिका २०६८ साउन १ देखि लागू हुने गरी बनाइएको हो तर कार्यन्वयनमा हाल २०७१ जेष्ठ ४ देखि आएको हो । वाणगंगालाई नगरपालिका घोषणा गर्दा यसमा यसको उत्तरी भेग महेन्द्र राजमार्ग आसपास रहेका मोतिपुर, कोपवा, भलवाड, वाणगंगा, गजेहडा र हथौसा गाबिसलाई समेटिएको हो । यो नगरपालिका कपिलवस्तुकै सबैभन्दा ठुलो नगरपालिका हो । यो नगरपालिकामा हाल १७ वटा वडा कायम गरिएको छ । साबिकको वाणगंगा गाविसको वडा नम्बर ७ मा रहेको सिद्धार्थ क्याम्पस क्षेत्र भएको ठाँउलाई नगरपालिकाको केन्द्र बनाइएको छ । आर्थिक वर्ष २०६८/६९को बजेटमार्फत् मुलुकमा ४१ नयाँ नगरपालिका थपिंदा वाणगंगा पनि नगरपालिका बनेको हो । महानगरपालिका, उपमहानगरपालिका र नगरपालिका गरी अब मुलुकमा कूल १३० भएका छन् भने गाविसको संख्या ३ हजार ९ सय १५बाट घटेर ३ हजार ६ सय ३३ भएका छन ।
जनसङ्ख्या
मोतिपुर, कोपवा, भलवाड, वाणगंगा, गजेहडा र हथौसा गाविसहरूलाई मिलाएर वाणगंगा नगरपालिका बनाइएको हो । त्यसैले बि.स.२०६८ को जनगणना अनुसार यी ठाउँहरूको जनसङ्ख्यालाई जोडेर वाणगंगा नगरपालिकाको जनसङ्ख्या ६५,५०६ रहेको छ । वाणगंगा नगरपालिकामा १३,८१३ घरधुरि छन ।
अनन्तलिङ्गेश्वर नगरपालिका
अनन्तलिङ्गेश्वर नगरपालिका नेपालको मध्यमाञ्चल विकास क्षेत्र अन्तर्गत बागमती अञ्चलमा पर्ने भक्तपुर जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा भक्तपुर जिल्लामा बालकोट, सिरुटार, दधिकोट र गुण्डु यी ४ गाउँ विकास समितिहरूलाई समेटेर अनन्तलिङ्गेश्वर नगरपालिका घोषणा गरिएको हो। अनन्तलिङ्गेश्वर नगरपालिकाको केन्द्रभने दधिकोट गाविसको गाम्चा चोक रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।
जनसङ्ख्या
अनन्तलिङ्गेश्वर नगरपालिका साविकका बालकोट, सिरुटार, दधिकोट र गुण्डु गाविसहरू मिलेर बनेको हो। त्यसैले राष्ट्रिय जनगणना २०६८ अनुसार यी ४ गाविसहरूको जनसङ्ख्यालाई जोड्दा अनन्तलिङ्गेश्वर नगरपालिकाको कूल जनसङ्ख्या ३७,९८९ हुन्छ।
शिश्न
शिश्न (Penis) कशेरुकी र अकशेरुकी दुबै प्रकारको केही भाले जीवहरूको एक बाह्य यौनाङ्ग हो।
शिश्न प्रविधि रूपबाट स्तनधारी जीवहरूको प्रजननको लागि प्रवेशी अङ्ग हो, साथै यो मूत्र निष्कासनको लागि पनि एउटा बाहिरी अङ्गको रूपमा कार्य पनि गर्छ। शिश्न खास गरेर स्तनधारी जीवहरू र सरीसृपहरूमा पाइन्छ।
संरचना
मानव शिश्न जैविक ऊतकको तीनवटा स्तम्भहरूबाट मिलेर बन्दछ। पृष्ठीय पक्षमा दुई कोर्पस कैवर्नोसा एक अर्का सँग-सँगै तथा एक कोर्पस स्पोंजिओसम उदर पक्षमा यो दुईटैको माझमा स्थित हुन्छ। कोर्पस स्पोन्जिओसमको वृहत र गोलाकार सिरा शिश्नमुण्डमा परिणित हुन्छ जुन अग्रत्वचा द्वारा सुरक्षित रहन्छ। अग्रत्वचा खक्लो त्वचाको संरचना हुन्छ जसलाई यदी पछाडी तिर तान्यो भने शिश्नमुण्ड देखिन थाल्छ। शिश्नको तल तिरको त्यो क्षेत्रलाई फेरुलम भनिन्छ । फेरुलमसँग अग्रत्वचा जोडीएको हुन्छ । शिश्नमुण्डको टुप्पामा मूत्रमार्गको अन्तिम हिस्सा हुन्छ जसलाई कुहरको रूपमा जानिन्छ । यो मूत्र त्याग र वीर्य स्खलन दुबैको लागि एकमात्र बाटो हो । शुक्राणुको उत्पादन दुईटै वृषणहरूमा हुन्छ र यसको सङ्ग्रहण संलग्न अधिवृषण (एपिडिडिमिस)मा हुन्छ। वीर्य स्खलनको बेला शुक्राणु दुई नलिकाहरूबाट भएर जान्छ जसलाई शुक्रवाहक (वास डिफेरेन्स)को नामले पनि जानिन्छ र मूत्राशयको पछाडी तिर । यस यात्रामा सेमिनल वेसाइकल र शुक्रवाहकद्वारा स्रावित तरल शुक्राणुहरूमा मिल्छ र जुन दुई स्खलन नलिकाहरूको माध्यमबाट पुर:स्थ ग्रन्थि (प्रोस्टेट) भित्र मूत्रमार्गमा गयेर मिल्छ। प्रोस्टेट र बल्बोयूरेथ्रल ग्रन्थिहरू, यसमा अझ धेरै स्रावहरूलाई जोड्छन् र वीर्य अन्तत: शिश्नको माध्यमबाट बाहिर निकलिन्छ । रयाफ शिश्नको तलको एक दृश्य रिज हो, जहाँ शिश्नको पार्श्व चित्र जोडिन्छ । यो कुहर (मूत्रमार्गको मुख)बाट शुरु भएर वृषणकोष (वृषणको थैली) लाई पार गर्दै पेरिनियम (अण्डकोशको थैली र मलद्वार बीचको क्षेत्र) सम्म जान्छ।
लामार्क
लामार्क वा जँ बतिस्त पियेर आँत्वान दे मोनेत सिवेलियर लामार्क एक फ्रान्सेली जीवविज्ञानिक थिए। लामार्क प्रथम वैज्ञानिक थिए जसले मेरुदण्ड भएका र मेरुदण्ड नभएका जीवहरूमा भेद छुट्याएर सर्वप्रथम हाड नभएकाा जीव शब्दको प्रयोग गरेका थिए। उनको विकासवादको सिद्धान्तलाई लामार्कवाद भनिन्छ।
पार्टी नेक्ट डोर
जहरन एन्थोनी ब्रेथवेट ( जन्म-जुलाई ३, १९९३), व्यावसायिक रूपमा पार्टी नेक्ट डोर, एक क्यानडेली र्‍यापर, गायक, गीतकार र रेकर्ड निर्माता हुन् ।
इजोरिया (उपन्यास)
इजोरिया (उपन्यास) सुविन भट्टराईद्वारा लेखिएको र फाइन् प्रिन्ट प्रकाशनले बजारमा ल्याएको एक नेपाली भाषाको उपन्यास हो ।
पुस्तकको बारेमा
उपन्यास ‘इजोरिया’ मा बहुआयामिक कथा रहेको छ । पारिवारका सदस्यबीच देखिएको प्रेम, घृणा र द्वन्द्वलाई लेखक भट्टराईले कथामा उतारेका छन् । यसअघिका सबै पुस्तकमा लगभग काठमाडौं केन्द्रित भएर कथा लेख्ने भट्टराईले यस पटक भने कथा टिप्न मधेश(तराई) पुगेका छन् । ‘इजोरिया’ मैथिली शब्द हो, यसको अर्थ चन्द्रमाको उज्यालो हो ।
त्रिवेणी नगरपालिका
त्रिवेणी नगरपालिका नेपालको बाजुरा जिल्लामा अवस्थित एक नगरपालिका हो ।  वि.सं. २०७३ सालमा सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू गर्ने निर्णय गरेपछि बाजुरा जिल्लामा पर्ने साविकका तोलि, कैलाशमाण्डौ र छतारा गाउँ विकास समितिहरूलाई जोडेर त्रिवेणी नगरपालिका बनाइएको हो । त्रिवेणी  नगरपालिकाको कूल जनसंख्या १८,३६३ रहेको छ  । यस नगरपालिकाको कूल क्षेत्रफल १७०.३२ वर्गकिलोमिटर रहेको छ  । यो नगरपालिकाको केन्द्र  कार्यालय साविकको तोलिमा रहेको छ । यस नगरपालिकालाई  ९ वटा वडामा  विभाजन गरिएको छ  । यस नगरपालिकाको सिमाना पूर्वमा कालिकोट जिल्ला, पश्चिममा बुढीगंगा नगरपालिका, उत्तरमा बडिमालिका नगरपालिका तथा दक्षिणमा अछाम जिल्ला सँग जोडिएको छ ।
भाँडाकुँडा
प्रकारहरू
• थाल
• चम्चा
• चपस्टिक्स
• प्लेट
• गिलास
• कराई
• कोरेसो
मलेसिया एयरलाइन्स फ्लाइट ३७०
मलेसिया एयरलाइन्स फ्लाइट ३७० मलेशिया एयरलाइन्सद्वारा संचालित  एक अन्तरास्ट्रिय यात्रु बाहक बिमान थियो जुन ८ मार्च २०१४ देखि वेपत्ता भएको थियो जब यो क्वालालम्पुर अन्तरास्ट्रिय विमानस्थलबाट आफ्नो गन्तब्य बेइजिंग राजधानी अन्तरास्ट्रिय विमानस्थल तर्फ उडान भर्दै थियो । यो फ्लाइटलाई चाइना साउर्दन एयरलाइन्सको नामले पनि चिनिन्थ्यो ।  चालक दलको एयर ट्राफिक कन्ट्रोल (एटिसी)संग अन्तिम सम्पर्क उडान भरेको ३८ मिनेटपछी दक्षिण चीन सगर माथि उडिरहेको बेला भएको थियो । त्यसको एक मिनेट पछि विमान एटिसी राडार स्क्रिनबाट हरायो, तर अर्को घण्टा सैन्य राडारले आफ्नो मार्ग भन्दा पश्चिम तर्फ मलाय प्रायद्विप र अन्दमन सागर पार गरेको देखेको थियो ।  विमान मा सवार २२७ यात्रु र १२ चालक दलका सदस्य सबै मृत्यु भएको मानियो र यो मलेसिया विमान इतिहासको मलेशिया एयरलाइन्स फ्लाइट १७ दुर्घटना हुनु भन्दा अगाडि सम्म सबैभन्दा भयङ्कर घातक विमान दुर्घटना थियो । यो दुई क्षतिले मलेसिया एयरलाइन्स को निकै नोक्सान भयो र मलेसिया सरकार द्वारा २०१४ को उत्तरार्धमा राष्ट्रियकरण गरियो ।
हराइरहेको यो विमानको खोज, उडान इतिहासकै सबैभन्दा महँगो भयो । सुरुमा खोज दक्षिण सागर र आन्दमन सागरमा केन्द्रित गरियो । विमानको वेपत्तापछी को  आधिकारिक सूचनाको अभावमा चिनियाँ सर्वसाधारणबाट निकै आलोचित हुनु परेको थियो जसको आफन्तहरु विमानमा थिए ।  २०१५ र २०१६ को बीचमा पश्चिमी हिन्द महासागर कयौ अवशेषहरु देखा परेका थिए ।  120,000 km2 क्षेत्रमा तीन वर्षको खोजपछी यो काम रोकियो ।
फ्लाइट ३७० उडान इतिहासमौ एक गहिरो रहस्य बनेको थियो ।
यात्रु र चालक दल
मलेसिया एयरलाइन्सले २२७ यात्रु र १२ चालक दलको टिकटको आधारमा नाम र राष्ट्रियता सार्बजनिक गरेको थियो, र पछि दूई इरानी यात्रु लाई समाबेश गर्न सच्चिएको थियो ।
वस्ती (अवस्थी)
नेपाल मा वस्ती हरू को पुर्खयौली थलो मूलखटाली, सौराष्ट्र (स्वराड क्षेत्र), डोटी राज्य थियो। कालान्तर मा सन् १७९० मा यो राज्य नेपाल ले जित्यो । राजा महेन्द्र को शासनकाल मा ७५ जिल्ला बन्दा यो क्षेत्र बैतडी जिल्ला मा पर्न गयो । यि वस्ती हरू कालान्तर मा वरीपरी का जिल्ला मा समेत बसाई सराई गरे र हाल का डडेल्घुरा, बझांग, स्यांगजा, गोरखा र त्याहाबाट नुवाकोट र धनकुटा सम्म गांउ स्थापना गरे । हाल अन्य ठाउं मा यतैबाट सरेका हुन । पछि सन् १९७० मा यि वस्तीहरू अवस्थी लेख्न थाले र कसैले ओस्ती, अगस्ती पनि लेख्छन् यि सबै ले कूलदेवता समैजी र शिव कै रूप रहेको अंगरसाई, अनिरुद्र,कुलदेवी विजयासैनी, भगवती को पूजा गर्छन ।
राणा दग्गुबाती
रामानायडू दग्गुबाती (जन्म १४ डिसेम्बर १९८४ ), उनको मञ्च नाम राणा दग्गुबाती वा केवल राणा द्वारा परिचित, एक भारतीय अभिनेता, निर्माता, टेलिभिजन व्यक्तित्व, दृश्य प्रभाव को-अर्डिनेटर, र एक उद्यमी हुन् जो मुख्य रूपमा तेलुगु सिनेमामा आफ्नो कामका साथ-साथ हिन्दी सिनेमा र तमिल सिनेमामा आफ्नो कामको लागि परिचित छन् ।
पिलेट (भाँडा)
प्लेट खाना खानको लागि प्रयोग गरिने गोलो आकारको भाँडा हो। कहिलेकाहीँ प्लेटको प्रयोग सजावटको लागि पनि गरिन्छ। यसको निर्माण सामान्यतया धातु, प्लास्टिक, काठ, माटो, चिनियाँ माटो, सिसा आदीबाट गरिन्छ।
जहदा गाउँपालिका
नेपालमा ७४४ स्थानीय तह लागू हुँदा मोरङ जिल्लामा साविकका भाथिगछ, बुधनगर को (२,६-९) वडाहरू, मझारे, शिसवनीजहदा र पोखरीया गाउँ विकास समितिहरूलाई समेटेर जहदा गाउँपालिका बनाइएको हो । यस गाउँपालिकालाई ७ वडामा विभाजन गरिएको छ । यस गाउँपालिकाको कूल जनसङ्ख्या ४१,८१९ रहेको छ । यसको क्षेत्रफल ६२.३८ वर्गकिलोमिटर रहेको छ । यस गाउँपालिकाको केन्द्र साविकको मझारेको कार्यालयमा राखिएको छ ।
कठ्यौरी मौरी
विवरण
कठ्यौरी मौरीलाई अन्य मौरीको तुलनामा यसको आकार सानो भएकोले बौना मौरी भनिन्छ। एक कामदारको शरीरको लम्बाइ सामान्यतया ७–१० मिलिमिटर हुन्छ र यसको समग्र रङ रातो-खैरो हुन्छ। कठ्यौरी मौरीले मह उत्पादन गर्छ जुन थाइल्याण्ड र कम्बोडियामा काटिन्छ र खान्छ। तिनीहरू उत्कृष्ट परागकणहरू हुन्, जसले तिनीहरूलाई तिनीहरू बस्ने ठाउँहरूमा महत्त्वपूर्ण पारिस्थितिक भूमिका दिन्छ।
वितरण
कठ्यौरी मौरी एसिया र अफ्रिका महादेशहरूमा फैलिएको छ र प्रायः दक्षिणपूर्वी एसिया (थाइल्याण्ड), भारतको उत्तरपूर्वी भाग, चीन र मध्य पूर्वको वन क्षेत्रहरूमा देखिन्छ। कठ्यौरी मौरी दक्षिणपूर्वी एसियाली देशहरूमा, विशेष गरी थाइल्याण्ड, इरान, ओमान, संयुक्त अरब इमिरेट्स, भारत, म्यानमार र चीन, कम्बोडिया र भियतनामका केही भागहरूमा पाइन्छ।
विद्युतिय सवारी साधन
विद्युतीय सवारी साधन ( Electric Vehicle )एक वा धेरै विद्युतीय मोटरहरू प्रयोग गर्ने सवारी साधन हो । यो एक्ट्राभेहिकुलर स्रोतबाट कलेक्टर सिस्टमद्वारा संचालन गर्न, वा यो ब्याट्रीद्वारा स्वतन्त्ररूपमा संचालित गर्न सकिन्छ (कहिले काँही सोलर प्यानलद्वारा चार्ज वा इन्धनलाई इन्धन वा जेनेरेटर प्रयोग गरेर बिजुलीमा रूपान्तरण गरि)। विद्युतीय सवारी साधनहरूमा सडक र रेल सवारी साधनहरू, सतह र पानीमुनिका जहाजहरू, विद्युतीय विमान र विद्युतीय अन्तरिक्षयानहरू समावेश छन्।
विद्युतीय सवारी साधनहरू पहिलो पटक १९ औं शताब्दीको मध्यमा अस्तित्वमा आएको थियो, जब बिजुली मोटर वाहन प्रोपल्सनको लागि रोजिएको तरिकाहरू मध्ये एक थियो, जसले आरामको स्तर र सञ्चालनको सहजता प्रदान गर‍्‌यो जुन उक्त समयका पेट्रोल कारहरूले हासिल गर्न सकेका थिएन।
फ्युचर (र्‍यापर)
न्याबडस डेमुन विलबर्न ( जन्म-२० नोभेम्बर, १९८३), आधिकारिक रूपमा फ्युचर को नामले चिनिन्छन्, एक अमेरिकी र्‍यापर, गायक, गीतकार र रेकर्ड निर्माता हुन् । अटलांटा, जर्जियामा जन्मे र हुर्कियका, विल्बर्न पहिलोपटक डगोन फेमेलि सङ्गीतिक प्रसिक्षणमा सम्लग्न भएका थिए, जहाँ उनको नाम "फ्युचर" राखिएको थियो ।
राजगुरु
राजगुरु वा राज्यगुरु भारतीय उपमहाद्वीपमा राजाको /दरबारको शाही पुरोहितको उपाधी जनाउँछ।
रानु मौरी
एक रानी मौरी वा रानु मौरी सामान्यतया एक वयस्क, संभोग महिला (जाइन) हो जो मह माहुरीको एक उपनिवेश वा घार मा बस्छ। पूर्ण रूपमा विकसित प्रजनन अङ्गहरूको साथमा, रानी सामान्यतया मौरीको छेउमा भएका मौरीहरूमध्ये सबै होइन भने अधिकांशको आमा हुन्।
विकास
वर्षको न्यानो भागहरूमा, महिला "कामदार" माहुरीहरू अमृत र परागकण सङ्कलन गर्न प्रत्येक दिन घार छोड्छन्। जबकि नर माहुरीहरूले कुनै वास्तुकला वा परागकण उद्देश्य पूरा गर्दैन, तिनीहरूको प्राथमिक कार्य (यदि तिनीहरू पर्याप्त स्वस्थ छन्) रानी माहुरीसँग मिलन गर्नु हो। यदि तिनीहरू सफल भए, तिनीहरू भुइँमा लड्छन् र सम्भोग पछि मर्छन्। कुनै पनि निषेचित अन्डामा रानी बन्ने क्षमता हुन्छ।
पहिचान
रानी मौरीको पेट उसको वरिपरि काम गर्ने मौरी भन्दा लामो हुन्छ र नर मौरीको भन्दा पनि लामो हुन्छ। तैपनि, ६०,००० देखि ८०,००० मह मौरीको घारमा, माहुरीपालकहरूलाई कुनै पनि गतिमा रानी भेट्टाउन धेरै गाह्रो हुन्छ; यस कारणले, गैर-फेरल उपनिवेशहरूमा धेरै रानीहरूको छातीमा हल्का रङको डबले चिह्न लगाइन्छ। पेन्टले सामान्यतया रानीलाई हानि गर्दैन र आवश्यक पर्दा खोज्न सजिलो बनाउँछ।
मेसुट ओजिल
मेसुट ओजिल (, ; जन्म: १५ अक्टुबर १९८८)जर्मन फुटबलर हुन । एक सबल अनि सफल प्लेमेकर ओजिल आक्रामक मिडफिल्डरको भुमिकामा आर्सनल फुटबल क्लबबाट मैदानमा उत्रने गर्छन् । जर्मनी राष्ट्रिय फुटबल टिमका प्रशिक्षक योआखिम लोले उनलाई राष्ट्रिय टोलीमा निकै सम्मान दिन्छन् । सन् २००९ मा राष्ट्रिय टोलीमा पदार्पण गरेका उनले ८० बढी अन्तराष्ट्रिय खेलमा २१ गोल गरेका छन् । उपयोगी पास र उत्कृष्ट प्रहार गर्ने क्षमताका कारण उनको खेललाई चेल्सीका प्रसिक्षक जोसे माउरिन्हो र लेजेन्ड जिदानसँग तुलना गर्ने गरिन्छ ।
नाजिब रजाक
नाजिब रजाक (जन्म :- २३ जुलाई, १९५३) मलेशियाका एक राजनीतिज्ञ हुन् । जो सन् २००९ देखि सन् २०१८ सम्म मलेशियाका छैटौ प्रधान्मत्रीका रूपमा रहेका थिए । नाजिब रजाकलाइ सन् २०१८ जुलाई ३ मा मलेशियन विरोधी भ्रष्टाचार आयोग (MACC) द्वारा गिरफ्तार गरियो । उनी संयुक्त मलेशिया नेशनल सङ्गठन (यूएमएनओ), मलेशियाको बारिसन नसिनल(बीएन)का पुर्व अध्यक्ष थिए । जसले मलेसियाको सरकारको ६० वर्ष भन्दा धेरै वर्षसम्म संसदीय बहुमतको रूपमा नियन्त्रण गरेको थियो जुन सन् २०१८ को आम चुनावमा गठित गठबन्धन सम्म रह्यो ।
प्रारम्भिक र निजि जीवन
नाजिब रजाकको जन्म २३ जूलाई १९५३ मा पहाङ राज्य सचिवको आधिकारिक निवास बुकिट बायोस, कुआ लिपिस, पहाङमा भएको थियो । नजिब मलेसियाको दोस्रो प्रधानमन्त्री अब्दुल रजाकका ६ छोराहरू मध्ये सबै भन्दा ठुला हुन् भने, तेस्रो प्रधानमन्त्री हुसैन ओनका भतीजा । उनको सानो भाइ, डटो 'सेरि मोहम्मद नजीज अब्दुल रजाक देशको दोस्रो सबैभन्दा ठूलो ऋणदाता, बुमिपुत्र कमर्स होल्डिंग्स चलाउँछन् । पहाङ दारुल मकमुर (रोयल कोर्ट) का चार महान व्यक्ति मध्ये नाजिब पनि एक हुन्, जो उत्तराधिकारीका रूपमा ओरंगकाया इन्देरा शाहबर्नरका पदवी दिने गरिन्छ । उनले आफ्नो प्राथमिक तथा माध्यमिक शिक्षा सेन्ट जोहन्स संस्था क्वालालम्पुरमबाट प्राप्त गरेका हुन् । पछी उनले मल्वेरन कलेजमा भाग लिए र तत् पश्चात उनले नाटिघम बिश्वबिध्यालय गए जहाँ उनले सन् १९७४ मा औद्योगिक अर्थशास्त्र मा स्नातक डिग्री हासिल गरेका थिए । नाजिब रजाक सन् १९७४ मा मलेशिया फर्किए र ब्यापारी दुनियाको सेवा नबारा मलेशिया बैङ्क र पछि पेट्रोनास (मलेसियाको राष्ट्रिय तेल कम्पनी) सँग सार्वजनिक मामिला प्रबन्धकको रूपमा कार्य गरे ।
ग्रामथान गाउँपालिका
नेपालमा ७४४ स्थानीय तह लागू हुँदा मोरङ जिल्लामा साविकका झोराहाट, मोतीपुर, तेतरिया, सिद्राहा, बनिगामा र लखन्तरी गाउँ विकास समितिहरूलाई समेटेर ग्रामथान गाउँपालिका बनाइएको हो । यस गाउँपालिकालाई ७ वडामा विभाजन गरिएको छ । यस गाउँपालिकाको कूल जनसङ्ख्या ३२,७१७ रहेको छ । यसको क्षेत्रफल ७१.८४ वर्गकिलोमिटर रहेको छ । यस गाउँपालिकाको केन्द्र साविकको तेतरियाको कार्यालयमा राखिएको छ ।
पूर्वाचलकै ऐतिहासीक गौरव बोकेको मोरङ जिल्ला नेपाल अधिराज्यकै औद्धोयिक एवम् जनसङ्ख्याको हिसाबले दोस्रो ठूलो जिल्लाको रूपमा परिचित छ । त्यहि जिल्ला भित्र ७१.८४ वर्ग किलोमिटर क्षेत्रफल ओगटेको गाउँपालिका हो ग्रामथान । पूर्वमा बेलबारी र रंगेली नगरपालिका पश्चिममा बुढींगंगा गाउँपालिका, उत्तरमा सुन्दरहरैँचा नगरपालिका र दक्षिणमा विराटनगर महानगरपालिकाको बिचमा रहेको छ ग्रामथान गाउँपालिका । साविकका ६ वटा गाविसहरूको सुखद समायोजनबाट यस गाउँपालिकाको निर्माण मिति २०७३ साल फाल्गुण २७ गते भएको हो ।